***Приложение Д***

**КРИТЕРИИ И МЕТОДИКА ЗА ОЦЕНКА**

Програма „Конкурентоспособност и иновации в предприятията“ 2021-2027

Процедура чрез директно предоставяне на безвъзмездна финансова помощ въз основа на финансов план за бюджетни линии [BG16RFPR001-3.001](https://umis2020.government.bg/#/procedures/2066) „Осигуряване на техническа помощ за успешното изпълнение на програма „Конкурентоспособност и иновации в предприятията“ за периода 2021-2027 г.“

Приоритет 3 „Техническа помощ“

Оценката по настоящата процедура се извършва въз основа на критерии, одобрени от Комитета за наблюдение. Методиката и критериите не подлежат на изменение по време на провеждането на оценката. При извършването на оценката се проверява дали Формулярът за кандидатстване и финансовият план отговарят на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни.

За дата на получаване на искането се счита датата, отбелязана в ИСУН 2020, на която кандидатът е влязъл в профила си, за да провери съдържанието на изпратеното чрез ИСУН искане. Оценителната комисия може по всяко време да проверява декларираните от кандидата данни, както и да изисква разяснения относно документите, представени съгласно т. 22 „Списък на документите, които се подават на етап кандидатстване“ от Условията за кандидатстване. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

След оценката на Формуляра за кандидатстване и финансовия план, при положително становище, решението на Ръководителя на УО в качеството му на звено, предоставящо безвъзмездна финансова помощ по приоритет 3 „Техническа помощ” на ПКИП да предостави безвъзмездна финансова помощ се обективира в заповед за предоставяне на безвъзмездна финансова помощ чрез бюджетна линия на конкретния бенефициент.

**КРИТЕРИИ ЗА ОЦЕНКА НА ФОРМУЛЯР ЗА КАНДИДАТСТВАНЕ И ФИНАНСОВ ПЛАН ЗА БЮДЖЕТНА ЛИНИЯ**

**I. Критерии за административно съответствие**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Бележки** |
| 1. 1. | Конкретният бенефициент е допустим кандидат по настоящата процедура. |  |  |  | *Източник за проверка:* Формуляр за кандидатстване, т. „Данни за кандидата“. |
|  | Формулярът за кандидатстване и финансовият план са подписани с КЕП от определеното за Ръководител на конкретния бенефициент лице - съгл. Заповедта за разделяне на отговорностите между Управляващия орган и Конкретния бенефициент.  2.1. Декларацията, че кандидатът е запознат с условията за кандидатстване и условията за изпълнение е попълнена по образец (Приложение Б към Условията за кандидатстване) и е подписана с КЕП от лицето, с право да представлява кандидата и прикачена в ИСУН 2020.  2.2. Декларацията относно статута по ЗДДС е попълнена по образец (Приложение В към Условията за кандидатстване) и е подписана с КЕП от лицето, с право да представлява кандидата и прикачена в ИСУН 2020.  2.3. Документът за оправомощаване на лицето, което подписва с КЕП от името на кандидата документите за кандидатстване в ИСУН 2020 (в случай че е приложимо) е подписан с КЕП от лицето, с право да представлява кандидата. |  |  |  | *Източник на проверка:* Заповед за разделяне на отговорностите между Управляващия орган и Конкретния бенефициент.  Формуляр за кандидатстване.  Декларация, че кандидатът е запознат с условията за кандидатстване и условията за изпълнение.  Декларация относно статута по ЗДДС. |
|  | Финансовият план е разработен в съответствие с утвърдения образец на Министерство на финансите. |  |  |  | *Източник на проверка*: Финансовият план е попълнен и съдържа минимално изискуемата информация в съответствие с Указанията на министъра на финансите за попълване на образеца на „Финансов план“.  *При несъответствие с горните изисквания на конкретния бенефициент се дават указания и му се предоставя срок за отстраняване на несъответствието.* |
|  | Формулярът за кандидатстване и Финансовият план са попълнени коректно и съдържат цялата необходима информация.  Наименованието на бюджетната линия (БЛ) и на бенефициента, посочени във финансовия план, съответстват на данните от Формуляра за кандидатстване за финансиране чрез БЛ. |  |  |  | *Източник на проверка*: Формуляр за кандидатстване: т. „Основни данни т. „Данни за кандидата“, т. „План за изпълнение/Дейности по проекта“, т. „Бюджет“, т. „Индикатори“, т. „Екип“ и Финансов план.  *При несъответствие с горните изисквания на конкретния бенефициент се дават указания и му се предоставя срок за отстраняване на несъответствието.* |
| **II. Критерии за допустимост** | | | | | |
| ***№*** | ***Критерии:*** | **ДА** | **НЕ** | **Н/П** | **Бележки** |
| 1. | Заложените разходи във Формуляра за кандидатстване и Финансовият план са допустими. |  |  |  | *Източник за проверка:* т. „Бюджет“ от Формуляра за кандидатстване, Финансов план  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 2. | Всички разходи, включени във финансовия план на проектното предложение съответстват на допустимите дейности, предвидени за изпълнение в Условията за кандидатстване. |  |  |  | *Източник за проверка:* т. 13 отУсловията за кандидатстване, Финансов план  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 3. | Финансовият план не надвишава наличния финансов ресурс съгласно т. 8 Общ размер на БФП по процедурата от Условията за кандидатстване.  *Забележка:* *По отношение на всеки финансов план след първия подаден такъв оценката по критерия следва да се извърша при приспадане на размера на средствата по вече сключени договори за бюджетни линии в изпълнение на настоящите Условия за кандидатстване.* |  |  |  | *Източник за проверка:* т. 8 отУсловията за кандидатстване, Финансов план.  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 4. | Във Формуляра за кандидатстване са посочени целеви стойности на приложимите за бюджетната линия индикатори за продукт. |  |  |  | *Източник за проверка: т. „Индикатори“ от Формуляра за кандидатстване.*  *При несъответствие с посочените изисквания на кандидата се дават указания и му се предоставя срок за отстраняването на несъответствието.* |
| 1. 3 | Бенефициентът разполага с необходимия капацитет[[1]](#footnote-2) за изпълнение на съответната бюджетна линия.  5.1. С оглед извършване на преценка относно капацитета на конкретния бенефициент за постигане на предвидените по съответната бюджетна линия резултати/продукти/услуги, в т. "Екип" от Формуляра за кандидатстване е представена информация и са посочени членовете на екипа за организация, управление и/или изпълнение на бюджетната/ите линия/и при съобразяване с функциите и задълженията, определени за съответната позиция в екипа. |  |  |  | Формуляр за кандидатстване, т. „План за изпълнение/Дейности по проекта“; Приложение Б; Решение № 712 на Министерския съвет от 06.10.2020 г. за определяне на Главна дирекция „Европейски фондове за конкурентоспособност“ в Министерството на иновациите и растежа, Управляващ орган по ПКИП 2021-2027 г. за съответствие с критериите за определяне на управляващи органи.  *При несъответствие с посочените изисквания на кандидата се дават указания и му се предоставя срок за отстраняване на несъответствието.* |

В случай че по време на оценката се установи наличие на недопустими или необосновани разходи, Оценителната комисия може да нанесе корекции в т. „Бюджет“ от Формуляра за кандидатстване и/или по финансовият план и/или да предостави на кандидата указания и срок за отстраняване на установените нередовности, непълноти и/или несъответствия.

1. Административен, финансов и оперативен капацитет, който да гарантира изпълнение на условията за подпомагане, вкл. специфични такива по отношение на резултати/продукти/услуги, план за финансиране и краен срок за изпълнение. [↑](#footnote-ref-2)